**НАРОДНИ МУЗЕЈ ВАЉЕВО**



**ИЗМЕНЕ ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ ПОСЛОВА  
У   
НАРОДНОМ МУЗЕЈУ ВАЉЕВО**

**Ваљево ,јун 2019**

На основу члана 38.Закона о култури („Службени гласник РС“ бр.72/09,13/16 и 30/16), а у вези са чланом 24. Закона о раду („Службени гласник РС '' бр. 24/05, 61/05, 54/09, 32/13, 75/14 и 113/17), чланом 30.31 и 32. Закона о запосленима у јавним службама („Службени гласник РС '' бр. 113/17), чланом 1.Уредбе о Каталогу радних места у јавним службама и другим организацијама у јавном сектору („Службени гласник РС”,број 81/17, 6/18 и 43/18) и члана 26.Статута Народног музеја Ваљево број 156 од 16.05.2011.године,број 353 од 05.07.2013.године,број 150 од 02.03.2017.године,број 679 од 20.11.2017.године и број 449 од 21.06.2018.године,директор је дана 11.06. 2019.године донео

**ИЗМЕНЕ ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ**

**ПОСЛОВА У НАРОДНОМ МУЗЕЈУ ВАЉЕВО**

**Члан 1.**

У Правилнику о оганизацији и систематизацији послова у Народном музеју Ваљево број 709 од 17.09.2018.године у члану 22.код радног места: “4. Музејски саветник историјских збирки фотографија,збирки разгледница и архивалија“, речи: „и архивалија“ се бришу.

После радног места 4. додаје се радно место 5.које гласи:

|  |  |  |  |
| --- | --- | --- | --- |
| **НАЗИВ РАДНОГ МЕСТА** | **БРОЈ ИЗВРШИЛАЦА** | **ОПИС РАДНОГ МЕСТА** | **УСЛОВИ** |
| **5.**  **Кустос историјских збирки архивалија** | **1** | − организује, координира и одговоран је за обављање најсложенијих стручних послова у оквиру делатности од општег интереса која се односи на очување културног и историјског наслеђа – културних добара,  − припрема предлоге за стратешки развој музејске делатности из делокруга рада,  − сачињава експертизе, стручна мишљења и вештачења,  −самостално развија и координира реализацију истраживачких пројеката,  − предлаже политику позајмица и учествује у реализацији позајмице,  −бави се научноистраживачким радом у домену музеологије;  −учествује у развоју програма обуке и едукације запослених у музејима,  − идентификује и валоризује предмете и утврђује културна добра и ради категоризацију,  − предлаже концепт основне поставке изложби,  − планира, координира, организује и спроводи образовну и информативну делатност музеја и едукативне акције и пројекте намењене јавности,  − координира и организује послове на развоју дигиталног регистра, изради досијеа од великог значаја,  − планира, израђује и спроводи третман превентивне заштите и контролише услове излагања,  − доноси одлуке о методологији развоја послова из делокруга рада,  − учествује у раду стручних комисија из делокруга свога рада;  − предлаже категоризацију музејских предмета,  - координира стручне активности између централних одељења музеја и задужен је за комплекс у Бранковини и Кулу Ненадовић,  - уноси предмете из збирки у регистар,  -води прописане инвентаре-регистара додељених збирки и другог обавезног и пратећег документационог материјала,  - стручно и научно изучава шири контекст везан за период и природу збирки и пословe на презентацији резултата истраживања  - организује, реализује и учествује у презентацији резултата претходних активности путем изложби, предавања, стручног вођења кроз поставке, учествовање на радионицама,семинарима и научним скуповима,  - по потреби дежура и  - обавља друге послове из струке, по налогу директора. | Високо образовање:  − на студијама другог степена (мастер академске, мастер струковне, специјалистичке академске) по пропису који уређује високо образовање, почев од 7. октобра 2017. године,  − на студијама другог степена (мастер академске, мастер струковне, специјалистичке академске, специјалистичке струковне) по пропису који уређује високо образовање, почев од 10. септембра 2005. године до 7. октобра 2017. године,  − на основним студијама у трајању од најмање четири године, по пропису који је  уређивао високо образовање до 10. септембра 2005. године.  Изузетно:  − на студијама у обиму од најмање 240 ЕСПБ бодова по пропису који уређује високо образовање почев од 10. септембра 2005. године и радно искуство на тим пословима стечено до дана ступања на снагу уредбе са каталогом радних места.  ***Посебни услову у складу са природом конкретног радног места:***  - стечено високо образовање **из области историјске, археолошке и класичне науке** - академски назив дипломирани историчар, мастер историчар, специјалиста историчар,  -положен стручни испит прописан за рад у музејима,  - најмање једна година радног искуства,  -знање страног језика и  -знање рада на рачунару. |

Досадашња радна места 5.6.7.8.и 9.постају радна места 6.7.8.9.и 10.

**Члан 2.**

Остале одредбе Правилника остају непромењене.

**Члан 3.**

Ове Измене Правилника ступају на снагу осмог дана од дана објављивања на огласној табли Музеја,по добијању сагласности на исти од стране Градоначелника града Ваљева.

**Д И Р Е К Т О Р**

**МА Јелена Николић Лекић**